Marissa Mayer

Marissa Ann Mayer () nyaéta salah sahiji éksekutip bisnis sareng CEO Yahoo! ti Amérika Sarikat ti taun 2012 nepi ka 2017. Saacan ieu, manéhna geus lama ngajabat jadi éksekutip jeung juru wicara utama Google. Di taun 2022, Mayer asup kana daptar 30 Wanoja Pangbeungharna di Amérika dina majalah Forbes.

 Kahirupan Awal 
Mayer dilahirkeun di Wausau, Wisconsin, putri ti Margaret Mayer  English title: "Google vice president visits the land of her ancestors"., guru seni katurunan Finlandia jeung Michael Mayer, insinyur lingkungan anu digawé keur parusahaan cai. Akina, Clem Mayer, nyaéta walikota di daérah Jackson, Wisconsin salama 32 taun. Dina masa leutikna, Mayer katelah aktip dina sababaraha kagiatan saperti balét, seluncur és, piano, renang, jeung debat .

 Atikan 

 Wausau West High School 
Mayer diatik di Wausau West High School. Manéhna unggul dina pelajaran kimia, kalkulus, biologi, jeung fisika. Mayer ogé aktif di sababaraha ekstrakurikuler saperti jadi ketua klub basa Spanyol, kaptén tim debat, jeung kaptén tim pom-pom. Mayer nganterkeun tim debatna juara umum debat di Wisconsin jeung pom-pom na meunang jadi juara kadua di negara bagian. Dina mangsa sakola, Mayer digawé jadi penjaga toko.

 Universitas Stanford 
Sanggeus lulus ti Wausau taun 1993, Mayer ngalanjutkeun studina di Universitas Stanford. Awalna Mayer nyandak kelas pra-kedokteran keur jadi ahli bedah saraf, ngan manéhna ganti fokus diajar ka sistem simbolik, gabungan tina filasafat, psikologi kognitif, jeung ilmu komputer. Di awal kuliah, manéhna diajar sistem simbolik ku Eric S. Roberts salaku guruna. Mayer lulus jadi sarjana di bidang sistem simbolik di taun 1997, jeung gelar master dina ilmu komputer taun 1999. 

 Rujukan 

Kategori:Inohong Amérika Sarikat